JÕELÄHTME  VALLAVOLIKOGU	

					
Keskkonnaamet					 	Tere: 12.03.2026 nr DM-134575-8 info@keskkonnaamet.ee                                	 	Meie: 11.06.2026 nr 7-9/1545-X

	reine@egcc.ee 	
Arvamuse andmine Maardu lõunakarjääri (MARMO) keskkonnaloa nr  HARM-136 kehtivusaja pikendamise taotluse ning eelnõude kohta

Keskkonnaamet on 12.03.2026 kirjaga nr DM-134575-8 teatanud (reg 12.03.2026 nr 7-9/1545), et on võtnud menetlusse Esito OÜ (registrikood 12036500, aadress Artelli tn 15, Kristiine linnaosa, Tallinn, 10621 Harju maakond, edaspidi ettevõte) esitatud Maardu lõunakarjääri mäeeraldise maavara kaevandamise keskkonnaloa nr HARM-136 (edaspidi keskkonnaluba) muutmistaotluse ning saatnud arvamuse avaldamiseks valminud korralduse ning keskkonnaloa eelnõud.

Ettevõttele on väljastatud Maardu lõunakarjääris (MARMO) maavara kaevandamise ning jäätmete käitlemise keskkonnaluba HARM-136 kehtivusajaga kuni 31.12.2026. Maardu lõunakarjäär (MARMO) asub Harju maakonnas Jõelähtme vallas Maardu külas katastriüksusel Maardukivi (registriosa nr 5607102, katastritunnus 24504:003:0101, sihtotstarve 100% mäetööstusmaa).

Esitatud taotluse kohaselt soovitakse keskkonnaluba pikendada kahe aasta võrra karjääri korrastamise eesmärgil.

Ala kujundatakse valdavalt veekoguks, millel puudub avalik kasutus, s.t täiendavaid rajatisi ja maastiku elemente (teed, rajad, parklad, kalameeste vall) alale ei planeerita. Tagasitäitmine toimub nõlvade ohutuse ja stabiilsuse tagamiseks. Tulenevalt geoloogilistest ja hüdrogeoloogilistest tingimustest on siiski tagasitäitmist vaja teostada ka ala loode- ja lääneosas, kus karjääri põhi jääb peale varu väljamist keskmise veetasemega samale tasemele või selle lähedale. Karjääri korrastamisel kasutatavaid jäätmeid kogutakse kokku teiste ettevõtete käest (inertsed materjalid) ning kasutatakse ära ka mäeeraldise teenindusmaale vallidesse ja puistangutesse ladustatud kattepinnas, sh varasemal kaevandamisel killustiku tootmiseks sobimatuks osutunud lubjakivi.

OÜ Inseneribüroo STEIGER on Esito OÜ tellimusel teinud 2026.aasta jaanuaris markšeiderimõõdistuse ja kaevandatud maavaravaru ning sellest lähtuvalt jääkvaru arvutuse Maardu lõunakarjääri mäeeraldise piires (Töö nr 26/5436).
Markšeiderimõõdistuse seletuskirja kohaselt ei ole 1.11.2022. a mudeli ja 23.01.2026.a kõrgusandmete võrdlemise tulemusel ajavahemikul 1.11.2022 – 23.01.2026. a Maardu lõunakarjääri mäeeraldise piires ehituslubjakivi kaevandatud.
Seisuga 23.01.2026. a on Maardu lõunakarjääri ehituslubjakivi jääkvaru aktiivse tarbevaru plokis 1 - 54,6 tuh m3. Kaevandaja hinnangul ei ole jääkvaru tehniliselt võimalik kaevandada. Korrastamise tööde käigus on täidetud ~ 58% mäeeraldise pindalast ja seega oleks otstarbekas jääkvaru registrist kustutada. Maardu lõunakarjääris kaevandamisega rikutud maa pindala seisuga 23.01.2026. a on 21,38 ha. Maardu lõunakarjääris on täidetud ala pindala ~12,5 ha.

Kohaliku omavalitsuse korralduse seaduse § 22 lg 2 sätestab, et seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Antud küsimuses volikogu oma pädevust vallavalitsusele delegeerinud ei ole, mistõttu otsustab antud küsimuse lahenduse vallavolikogu. 

Jõelähtme Vallavolikogu soovib märkida järgmist:
1. 12.03.2021 sõlmisid Jõelähtme Vallavalistus ning Esito OÜ koostöökokkuleppe (reg. 15.03.2021 nr 10-5/978-1). Kokku lepiti, et nii Jõelähtme Vallavalitsuse kui ka Esito OÜ ühiseks eesmärgiks on maksimaalselt viie aasta jooksul kokkuleppe allakirjutamisest lõpetada Maardukivi kinnistul kaevandustegevus ning karjääriala korrastada. Sealjuures tuli karjääriala korrastamine viia lõpuni hiljemalt 31.12.2026. Kokkuleppe üks osa on kvaliteedinõuete kirjeldus korrastamisel kasutatavatele materjalidele, kus Esito OÜ kirjeldab nõudeid jäätmete vastuvõtmisel karjääri täitmisel ning kinnitab, et järgib karjääri korrastamisel eeltoodud kvaliteedinõudeid ja keskkonnaloa tingimusi ning täitmisel ei kasutata sorteerimata, saastunud või ohtlikke aineid sisaldavat materjali.

2. XX.2026 sõlmisid Jõelähtme Vallavalistus ning Esito OÜ 12.03.2021 sõlmitud koostöökokkuleppe muudatuse, millega lepiti kokku Maardukivi karjääriala kaevandustegevuse ja korrastamise ning sellega seotud Marmo tee kasutamise tähtaja muutmises ning seni kokkulepitud tähtaja, s.o 31.12.2026, asemel on uueks tähtajaks 31.12.2028. Samuti lepiti kokku Marmo tee kasutamise tingimustes ning ühekordse tasu 15 000 tasumises hiljemalt 31.12.2026. Muus osas jääb poolte vahel 12.03.2021 sõlmitud kokkulepe kehtima endises sõnastuses.
Seega kokkuleppe kohaselt kohustub Esito OÜ kaevandustegevuse ja karjääriala korrastamise Maardukivi kinnistul lõpule viima hiljemalt 31.12.2028. Karjääriala korrastamisel kohustub Esito OÜ lähtuma kokkuleppe lisas kirjeldatud kvaliteedinõuetest.

3. Keskkonnaloale on seatud kõrvaltingimus, milles on kohustus enne ja peale kaevandamistööde algust võtta veeproovid Vandjala ja Maardu külas lähimatest kasutatavatest kaevudest: PRK0004707 (katastritunnusega 24504:003:0333), PRK0023157 (katastritunnusega 24504:003:0483), PRK0021006 (katastritunnusega 24504:003:0232), PRK0015440 (katastritunnusega 24504:008:0482), PRK0030582 (katastritunnusega 24504:008:0723) ja PRK0017504 (katastritunnusega 24504:003:0001). Veeproovides tuleb hinnata kloriidide ja sulfaatide sisaldust. Vallavalitsuse andmete kohaselt on veeanalüüsid tehtud 06.06.2016. Kuna kaevandustegevus on nüüdseks lõppenud, siis peame vajalikuks lisada kohustus teostada veeanalüüsid 2026.aasta jooksul ning samuti teostada veeanalüüsid pärast korrastamistööde lõpuleviimist, st hiljemalt 31.12.2028.

4. Tuginedes eeltoodule, nõustub Jõelähtme Vallavolikogu kaevandmise keskkonnaloa pikendamisega 2 aasta võrra ning karjääriala korrastamine tuleb lõpuni viia hiljemalt 31.12.2028.

Lugupidamisega

(allkirjastatud digitaalselt)
Jaak Aab
vallavolikogu esimees

Lisa: - Jõelähtme Vallavalitsuse ja Esito OÜ kokkulepe